ЦIыхур цIыхуу къэнэжын папщIэ
«Динымрэ шыIэныгъэмрэ» фIэщыгъэм щIэту къыхалъхьа республикэпсо зэхьэзэхуэм и къалэкIуэцI зэпеуэм щытекIуахэм я цIэ ираIуащ.
Жюрим хэтхэм къапщыта лэжьыгъэ 40-м нэхъыфIхэр къыхахащ. «Илъэс 14-17 ныбжьым итхэм ятха усэхэм, сочиненэхэм, плакатхэм яхэбдзын яхэттэкъым, зэпеуэм зи зэфIэкI щызыгъэлъэгъуахэр апхуэдизу Iэзэ защIэти. Гуапэщ апхуэдэ щIэблэ зэчиифIэ къызэрытщIэхъуэр», — жиIащ бжьыпэр зыубыдахэм псалъэ гуапэкIэ захуэзыгъэза, Налшык къалэ администрацэм физкультурэмрэ спортымкIэ, щIалэгъуалэ IуэхухэмкIэ и управленэм и унафэщI Бузд Беслъэн. Абы фIыщIэ яхуищIащ ныбжьыщIэхэм ядэлажьэ егъэджакIуэхэм. ИужькIэ Iуэхум къыхэжаныкIахэм щIыхь тхылъхэр иратащ.
Сочиненэ тхынымкIэ псоми ятекIуащ ЖьэкIэмыхъу Даринэ (СШ №20, Таумурзаев Расул (СШ №16), Зульфиди Данэ (СШ №24), Ебзей Саидэ (СШ №28) сымэ. УсэмкIэ пашэ хъуащ Бозаевэ Аминэ (гимназие №4), Шевелев Роман (СШ №24), Мовсесян Валерие (СШ №3). Плакатым нэхъ хуэIэзэу къыщIэкIащ Матиенкэ Юлие (СШ №21), Гажоновэ Лянэ (гимназие №4), Бахдияров Вадим (СШ №17), Пщыунэ Светланэ (СШ №28), Слесаренкэ Ксение, Лёгенькая Светланэ (СШ №21-м щыщхэщ).
ШЭРЭДЖ Дисэ.
